**Nasonex opstart**

Vi har aftalt, at du skal behandle din næseslimhinde med næsespray. Du skal bruge sprayen i 3 måneder efter følgende skema og derefter kommer du til kontrol, hvor vi tager stilling til den videre behandling.

Der gives recept på 3 flasker, som svarer til 3 måneders forbrug til opstarten.

1. Flaske, 2 pust x 2 daglig i hvert næsebor til flasken er tom

2. Flaske, 1 pust x 2 daglig i hvert næsebor til flasken er tom

3. Flaske, 1 pust x 1 daglig i hvert næsebor til flasken er tom

**Instruktion i sprayteknik**

Når du behandles med næsespray (nasalsteroid) 1-2 gange dagligt i hvert næsebor mod allergi, er det vigtigt at sprayen (aerosolen) lander på slimhinden. Sprayen er lokalbehandling og virker derfor kun hvor den lander.

Er din næse fyldt med sekret, kan du med fordel skylle næsen med saltvand (isotonisk), inden du bruger din næsespray. Du kan få en opskrift i klinikken eller købe færdigblandet spray på apoteket.

For at sikre, du ikke kommer til at bruge en tom flaske, er det en god idé, at skrive dato for ibrugtagen af flasken, så kan du regne ud hvornår den er tom.

Flasken omrystes, tag hætten af, anvend højre hånd til venstre næsebor og venstre hånd til højre næsebor. Vent et øjeblik på, at indholdet sætter sig på næseslimhinden og træk vejret almindeligt gennem næsen.

Hyppigste bivirkninger: Blødning fra næsens slimhinde, hovedpine

Meget sjældne bivirkninger: Udslæt

Kontakt da lægen.